સંતોકબા એવોર્ડથી સન્માનીત બૌધ્ધ ધર્મના વડા દલાઇ લામા ગુરુવારે સુરતમાં આવી પહોંચ્યા હતાં. ગાંધી સ્મૃતિ ભવન ખાતે રાજ્યના વિવિધ શહેરોમાં વસતા તિબેટીયનોને પ્રવચન આપતા તેમણે જણાવ્યું હતું કે, હંમેશા ભલાઇ કરતા રહેજો, ધર્મ અને અહિંસા એ તિબેટીયનોની ઓળખ છે અને એકવીસમી સદીમાં પ્રત્યેક તિબેટીયન પોતાની ઓળખ બનાવે તે આવશ્યક છે. ગાંધી સ્મૃતિમાં આપેલા પોતાના પ્રવચનમાં બૌદ્ધ ધર્મગુરુ લામાએ તિબેટીયનોને જણાવ્યું હતું કે, હંમેશા ભલાઇ કરતા રહેજો વેપાર કરો કે ઉદ્યોગ સ્થાપો પરંતુ તિબેટીયનની ઓળખ કાયમ રાખજો.